title: Breuriez-Veur ar Brezoneg
text: Breuriez-Veur ar Brezoneg a oa ur strollad yezhourien savet e 1907 (pe 1912) diwar atiz Frañsez Vallée hag Emil Ernod, hemañ diwezhañ ar rener (anv kozh ar prezidant el lezenn 1901 a roas frankiz d'ar c'hevarzheoù) hag ar c'hentañ ar sekretour. Hervez Vallée e voe savet diwar skouer an Académie française.
  Pa oa bet tizhet e 1907 Emgleo ar skrivagnerien evit unaniñ reizhskrivadurioù eskoptioù kozh Kerne, Leon ha Treger ec'h embannas ar vreuriezh didrouz e kemere paeroniezh an araokadenn.
  Hervez Lukian Raoul e voe savet ar vreuriezh en doe ur pouez bras e-barzh labour F. Vallée, met n'eus roud ebet eus ul labour a-stroll ha ne ouezer ket piv e oa an izili all.
  
  Notennoù
  
  Akademiezhoù 
  Politikerezh-yezh e Breizh